**Blackfield,** երաժշտական նախագիծ, որը ստեղծվել է Porcupine Tree-ի վոկալիստ Սթիվեն Ուիլսոնի և իսրայելցի ռոք երգիչ Ավիվ Գեֆֆենի կողմից։

Պատմությունը
------------

Բլեքֆիլդ խումբը, 2005 թվականի մարտի 10-ին ԱՄՆ-ի Նյու Յորք քաղաքում կայացած համերգի ժամանակ:
2000 թվականին Ավիվ Գեֆֆենը, ով Porcupine Tree-ի մեծ երկրպագու էր, հրավիրում է խմբին Իսրայելում համերգով հանդես գալու։ Ավիվ Գեֆֆենի ու Porcupine Tree-ի առաջատար Սթիվեն Ուիլսոնի միջը հաստատվում են ընկերական հարաբերություններ և երաժիշտները որոշում են միասին աշխատել (Ավիվ Գեֆֆենը մասամբ մասնակցություն է ունեցել In Absentia ալբոմի ձայնագրման մեջ, որպես բեք-վոկալիստ)։

Չնայած նախապես երաժիշտները պլանավորել էին ձայնագրել մինի-ալբոմ 2001 թվականին, նրանց 1-ին միասնական գործը եղավ Blackfield անունով մեծ ալբոմը, որը հրապարակվեց 2004 թվականին Իսրայելում և Եվրոպայում, իսկ 2005 թվականին՝ նաև ԱՄՆ-ում։ 2004 թվականի սկզբներին խումբը հեռուստատեսային պրոմո ակցիաների շրջանակում 1-ին անգամ Իսրայելում հանդես եկավ համերգով։ Այդ ընթացքում խմբին միացավ նաև հարվածային գործիքներ նվագող Քրիս Մեյթլենդը, ով 1993-2002 թվականներին նվագել է Porcupine Tree-ի հետ։ Այնուհետև 2004 թվականի աշնան տուրի համար նրան փոխարինեց Թոմեր Զիդկյահուն՝ Նիրա Զիդկյահուի եղբայրը, ով 1997-1998 թվականներին հրավիրված երաժիշտ էր Genesis-ում։

Բացի 7 օրիգինալ ստեղծագործություններից խումբը ձայնագրել է նաև «Scars», «Cloudy Now» և «Glow» գործերը, որոնք գրվել են Ավիվ Գեֆֆենի կողմից, սակայն որպես սոլո գործեր հրապարակված չէին։ Նշված գործերը անգլերեն են թարգմանվել Սթիվեն Ուիլսոնի կողմից։ Հրապարակել են նաև Porcupine Tree-ի «Feel So Low» գործը Ավիվ Գեֆֆենի վոկալով։

Հաջորդ ալբոմը *Blackfield II-*ն էր, որը հրապարակվել է 2007 թվականի փետրվարին Եվրոպայում, իսկ մարտին՝ նաև ԱՄՆ-ում։

Սթիվեն Ուիլսոնը:
2007 թվականին խմբից հեռանում է ստեղնաշարայյին գործիքներ նվագող Դենիել Սալոմանը։ Նրան փխարինեց իսրայելական հայտնի HaYehudim հարդ ռոք խմբի երաժիշտ Էրան Միտելմանը (Eran Mitelman):

2008 թվականի հարցազրույցի ժամանակ Սթիվեն Ուիլսոնը խմբի հետագա ճակատագրի մասին ասել է՝

> *«Ինչ վերաբերվում է խմբի աշխատանքներին՝ ես կարծում եմ մենք կսկսենք աշխատել նոր նյութի վրա։ Ես համարյա կասկածներ չունեմ, որ կլինեն նոր ձայնագրություններ։ Դա վերաբերում է և No-Man-ին և իմ մյուս նախագծերին։ Չկա ոչ մի պատճառ դադարեցնելու համար, քանի դեռ կա ինչ-որ բան, որի մասին կարելի է երգել»:*
> 
> 

Անգլ.՝

> *«I think we’re going to tentatively start working on some new songs and that’s as far as we’ve got regarding planning. I think there almost certainly will be another record. As with No-Man and my other projects, there’s no reason to stop doing them as long as the music keeps flowing».*
> 
> 

2010 թվականի ապրիլին Ավիվ Գեֆֆենն ու Սթիվեն Ուիլսոնը նոր ալբոմի ձայնագրությունները սկսելու համար հավաքվում են ստուդիայում։ Ալբոմը հրապարակվում է 2011 թվականին *Welcome to my DNA* անունով։

Սկավառակագրություն
------------------

### Ալբոմներ

|  |  |
| --- | --- |
| 2004 թվական, հունվար | *Blackfield* |
| 2007 թվական, փետրվար | *Blackfield II* |
| 2011 թվական, մարտ | *Welcome to my DNA* |
| 2013 թվական, օգոստոս | *Blackfield IV* |
| 2017 թվական | *Blackfield V* |
| 2020 թվական | *For the Music* |
|

### DVD

|  |  |
| --- | --- |
| 2007 թվական, հոկտեմբեր | *Live in New York City* |
|

### Սինգլներ

|  |  |
| --- | --- |
| 2003 թվական, նոյեմբեր | «Hello» |
| 2003 թվական, դեկտեմբեր | «Pain» |
| 2004 թվական, մարտ | «Blackfield» |
| 2004 թվական, մայիս | «Cloudy Now» |
| 2007 թվական, հունվար | «Once» |
| 2007 թվական, մարտ | «Miss U» |
| 2007 թվական,մարտ | «My Gift of Silence» |
|

Ծանոթագրություններ
------------------

1. ↑  Innerviews: No-Man — Positive momentum

Արտաքին հղումներ
----------------

* Blackfield — official website
* Blackfield at last.fm
* Blackfield at MySpace Music
* The Seaweed Farm Archived 2011-01-30 at the Wayback Machine. — Blackfield / Steven Wilson related news

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Ֆեյսբուք · MySpace · Թվիթթեր |
|  |
| Ֆոտո, վիդեո և աուդիո | Apple Music · Deezer · Last.fm · SoundCloud · Spotify · ՅուԹյուբ · ՅուԹյուբ |
|  |
| Թեմատիկ կայքեր | Allmusic · Discogs · Internet Movie Database · MusicBrainz |
|  |
| Չափորոշչային վերահսկողություն | ISNI: 0000000107302739 · LCCN: no2008084960 · NKC: xx0140891 · VIAF: 157425010 · WorldCat VIAF: 157425010 |

 |